A Viking Sigynre visszaköltöznek a turisták, miközben megkezdődött a Hableány kiemelése.

Büntetőeljárás zajlik a Hableány tragédiájának ügyében. A Margit hídnál történt hajóbaleset után hét holttestet találtak meg, 21 embert továbbra is keresnek.

A rendőrség sajtótájékoztatóján kiadott felvételen látni lehet a balesetet.

Az ORFK és a Katasztrófavédelem sajtótájékoztatót tartott a szerda este történt dunai hajóbalesetről, ezen bemutattak egy rövid felvételt arról, hogy a két hajó összeütközik.

A videón látható, ahogy a nagyobb utasszállító hajó a Margit híd előtt megy neki a kisebb Hableánynak, ami aztán másodpercek alatt az oldalára fordul. A hajó nagyon gyorsan elsüllyedt.

Pál Adrián rendőr ezredes azt mondta, az ütközés előtt a Hableány turistahajó befordult a Viking szállodahajó elé, ezután történt a tragédia.

A balesetnek eddig hét halálos áldozata van, huszonegy embert, köztük a kétfős magyar személyzetet még keresik.

Egy másik, közelebbi felvételen jobban látszik, mennyire gyorsan zajlott le a baleset.